# Recueil général et complet des fabliaux des 13e et 14e siècles/XXXI
### XXXI DU PRESTRE ET D’ALISON.

1 Il sont mais tant de Menestrex Que ne sai à dire desquels Gesui, par le cors S. Huitace ; Guillaume, qui sovent s’élasse 5En rimer et en fabloier, En a .I. fait, qui molt est chier, De la fille à une Borgoise, Qui meint en la riviere d’Oise ; Si avoit non Dame Mahaus. 10Maintes foiz avoit vendu auz
A sa fenestre et oignons, Et chapeax bien ouvrez de jons Qui n’estoient pas de marès. Sa fille avoit à non Marès, 15Une puce[le] qui ert bele ; Un jor portoit en ses braz belle Et creson cuilli en fontaine ; Moilliée en fu de ci en l’aine Parmi la chemise de ling. 20El ne fu mie de hait ling ;
N’estoit fille à Baron n’à Dame ; Ne vos en quier mentir, par m’ame, Fille estoit à une Borgoise, Ainz nule n’en vi plus cortoise, 25Certes, ne de meillor manière. De marchéandise ert manière, De comin, de poivre et de cire ; Mais li Chapelains de S. Cire Va en la maison molt sovent 30Por le gingembre c’on i vent, Por citoal et por espice, Por quenele et por recolice, Por l’erbe qui vient d’Alixandre. Li Prestres ot non Alixandre ; 35Si fut riches hom à merveille. Mais por Marion sovent veille C’on li vit le sercot porter, Dont ala son cors déporter. Au mains por le serain du tans. 40Ne quida pas venir à tens En la maison où cele maint ; Certes n’a cure c’on li maint, Quar molt bien i asenera ; Jamais a, b, c ne dira, 45S’il puet, si l’aura convertie. Jà s’ame à Dieu ne soit vertie S’il n’en fait son pooir sanz faille. A tant affubla une faille Por le chaut qu’i fait en esté. 50Il avoit autre foiz esté
A la maison à la Vileine Qui ne vendoit lange ne leine ; Molt se garissoit belement, Et li Chapelains arroment 55Avoit la Dame saluée, Et el s’estoit en piéz levée ; S’a dit : « Sire, bien viegnoiz vos ; Vos demorroiz ci avuec nos A disjaer, et ferons grant joie, 60Quar véz ci au feu la grasse oie, » Fait ele, qui nul mal n’i tent. Li Chapelains sa chière tent Vers la pucele qu’il esgarde : Li Chapeleins estoit néz d’Arde 65Entre S. Omer et Calais. A tant s’est asis sor .I. ais, Molt pensis et pas ne fu yvres. Et dit qu’ainçois donra .X. livres Qu’il de la pucele ne face 70Sa volenté et face à face, Qui tant ert bele et avenanz Et n’ot mie passez .XII. ans. Cele, qui si ert ensaignie. Gorge blanche, soef norrie, 75Molt estoit bele, simple et saige, A tant fet on mètre les tables A la maison à la Borgoise ; Onques n’i ot mengié vendoise Ne poisson, à l’eure de lors. 80Fors malarz, faisanz et butors
Dont li ostex fu aésiez ;
Et li Chapelains qui fu liez
Et regarde la pucelete,
Cui primes point la mamelete
85Enmi le piz com une pomme.
Les tables ostent en la somme ;
S’ont fait des mengiers lor talenz.
﻿Li Chapelains son cuer dedenz
Ot enbrasé par grant amor ;
90La Dame apele par dolçor,
Qui avoit non Dame Mahaus :
« Dame, » fait-il, « oïez mes max.
Molt ai esté lonc tens en ire,
Or en vueil mon coraige dire,
95Certes plus ne m’en puis tenir ;
Dès ore m’estuet descovrir.
Marion, vo fille, la bele.
M’a si le cuer soz la mamele
Derrompu et trait fors du cors,
100Dame, auroit-il mestiers tresors.
Que je, mais qu’il ne vos ennuit,
S’éusse vo fille une nuit ;
J’ai meint bon denier monnaé. »
Et la Dame respont : « Sire, hé !
105Quidiez-vos donc por vostre avoir
Issi donques ma fille avoir,
Que j’ai touz jors soef norrie ?
Certes ne pris pas un alie
Toz voz deniers ne vo trésor.
110Par les Sainz c’on quiert à Gisor,
Ge n’ai cure de vostre avoir, Bien le saciiiez à mon savoir ; Gitez en autre liu voz meins. — Ma Dame, » fait li Chapelains, 115« Por Dieu, aiez de moi merci ; J’aporterai les deniers ci ; S’en prenez à vostre talent. » Et Dame Mahauz, qui fu lent Qu’ele ait l’avoir des escrins, 120Sa fille, qui a blons les crins, Li promet à faire ses bons, Et si vos di que Rois ne Quens La péust avoir à son lit Pour faire de lui son délit, 125Quar de grant beauté plaine fu. Li Prestres se rassiet au fu Entre lui et Dame Mahauz Qui mai[n]te foiz ot vendu auz Et achaté poivre et comin. 130Pris a congié, prent son chemin Li Chapeleins à sa maison. ﻿Onques mais ne fu guiléz hon Que li Prestres fu conchiez. Toz fu li bainz apareillez 135Que la Dame fist aprester ; Dame Diex en prist à jurer, Et enprès le cors S. Huitasse, Le Prestre prenra à la nasse Ausin com l’en prent le poisson. 140Lors fait mander Aélison
Une meschinete de vie, Qui de cors fut bien eschevie, A tot le monde communaus. Oïez que dist Dame Mahauz. 145﻿Quant ele vit la pecherriz, Coiement en a fait un riz Comme celé qui molt fu saige : « Aelison, .I. mariaige T’ai porchacié ; par S. Denise, 150De ci à l’aive de Tamice N’aura feme mielz mariée. — Avez me vos por ce mandée ? » Fait Alizon ; « c’est vilenie De povre meschine de vie 155Gaber, qui a petit d’avoir. — Non faz, se Diex me doint savoir : Amie, » ce dit Dame Mahaus ; « Jà de moi ne te venra maus ; Blanc peliçon te frai avoir 160Et bone cote, à mon savoir, De vert de Doai traïnant. Fai, si entre en cel bai[n]g corant ; S’enprès te vendrai por pucele. » Aalison fu molt isnele ; 165S’est asise, si se despoille. Devant la cuve s’agenoille Conme cele qui molt fu lie. Lors se deschauce et se deslie, Et se plunge comme vendoise ; 170Ez vos la fille à la Borgoise
Que li Prestres avoir quida
Forment son oirre apareilla
Li Chapelains en sa maison ;
Il a mandé un peliçon,
175Qui valt .XL. sols de blans,
Que I marchéanz de Mielanz
Li vendi, qui maint à Provins ;
De la cote serai devins :
Nueve est, de brunète sanguine.
180Maint chapon et mainte geline
Avoit fait à l’ostel porter,
La nuit se vorra deporter
S’emprès quant venra à la nuit.
Ne quidiez que il vos anuit
185Li jors qui si enviz trespasse ?
Li Chapelains n’i fîst esparse,
Ainz a .I. escrin deffermé.
Si com Guillaumes a fermé
En parchemin et en romanz ;
190.XV. livres d’esterlins blans
Estoie[n]t en .I. cuiret cousuz.
Diex, com il sera déçéuz
Que por .I. denier de Senliz
Péust-il avoir ses deliz
195De celui qu’avuec li gerra
S’emprès quant à l’ostel venra.
Ou près de tote la nuitiée.
De parisis une poigniée
A traist et mist en s’aumosnière
200Por doner avant et arrière,
Dont il fera ses petiz dons. Dame Mainnaus dit .I. respons A la pucele de l’ostel : « Hercelot », fait ele, « entente el. 205Va moi tost à maistre Alixandre, Et si li di que ge li mande Que ne face nule atendue. » Hercelot tot son cuer remue De la joie du mariaige : 210« Dame, bien ferai le mesaige, Si m’aïst Diex, à vostre gré. » A tant s’en ist par un degré De la maison, qui fu de pierre, Et va jurant Diex et S. Pierre 215Bon loier en vorra avoir. « Sire, bon jor puissiez avoir De par celui qui vos salue, Qui est vostre amie et vo drue, De par Marion au cors gent. » 220Une fort corroie d’argent Dona li Prestres Hercelot : « Tien, amie ; si n’en di mot, Encor auras autre loier. — Mielz me lairoie detranchier, » 225Fait Hercelos, « que g’en pallasse, Ne que vostre amor enpirasse : Par moi est toz li plaiz bastiz. » Li Chapelains a fait .I. ris Quant oï Hercelot palier ; 230A son Clerc li a fait doner
.II. dras de lin frès et noveax. Molt fu li dons Hercelot beax ; Si prist congié, à tant s’en torne, ﻿Li Chapelains à tant s’entorne ; 235A la nuit molt grant joie atent. Ha ! Diex, comme li viz li tent Plus que roncin qui est en saut ; Il jure Diex que un assaut Fera sempres à la pucele 240Qui à merveille estoit bele, Qui de grant beauté pleine fu. Li Prestres molt eschaufez fu De la fille Dame Meinaut ; Anvelopé en .I. bliaut 245Avoit la cote et le pliçon ; A tant s’en vaità la meson. D’esterlins trossez quinze livres Certes tost en sera délivres, Se la Dame puet de l’ostel. 250A tart entre enz, et ne fait el Conme cil qui grant feste atent. La Dame par la mein le prent, Puis l’assiet lèz lui el foier. La Dame fist apareillier. 255Qui molt fu grant com à tel joie, .II. chapons et une grasse oie ; Si ot et malars et plunjons, Et blanc vin, qui fu de Boissons ; Si en burent à grans plentés. 260Et gastieax rastiz buletéz
Si mengèrent à grant foison. Après menger dit .I. sarmon Dame Meinaus, qui a parié : « Avez-vos l’avoir aporté 265Que vos devez doner ma fille ? — Dame, ne sui pas ci por guile ; J’ai les garnemenz aportez. Véez les ci, or esgardez, Quar il sont et bel et plaisant ; 270Vos me tenroiz à voir disant Ainz que parte de vo maison ; Foi que ge doi à seint Simon, Ge n’amai onques à trichier. » Lors rue sor un eschequier 275.XV. livres d’esterlins blans ; Li gorles fu riches et granz. Et li avoir fu dedenz mis. « Hercelot, maintenant as lis, » Fait Dame Meinauz ; « alumez ; 280En celé chambre vos metez ; Faites beax liz com à un Roi. » Herceloz qui prent grant conroi De servir le Prestre à son gré, El avoit monté .I. degré, 285Qui de la chose avoit en soig ; Aelison pristpar le poig D’un coiement liu où estoit ; La table devant lui estoit, Et li boivres et li mengiers : 290« Aélis, tost apareilliez ;
S’irois couchier o l’ordené. Il vos apenra l’A, B, C, Sempres et Credo in Deum ; Ne faites noise ne tençon, 295Quant vos vorra despuceler. — Suer, ge ne le puis andurer, Quar je n’ai mie ce apris. Tenez, ma foi ge vos plevis Onques mes cors ne jut à home ; 300Ainsi sui pucele com Rome, C’onques pelerins n’i entra, Ne mastins par nuit n’abaia ; Ainsi sui veraie pucele. » En une chambre, qui fu bele, 305Mist Herceloz Aélison Par uns fax huis de la maison, Quar molt en sot bien l’ui et l’estre. A tant s’en revint vers le Prestre ; Si a pris par la mein Maret, 310En la chambre arroment la met Si que li Prestres la regarde. Ha ! Diex, com li couchiers li tarde De la grant joie qu’il atent. Et Herceloz plus n’i atent ; 315Maret destorne en .I. solier ; Enuit mais porra dosnoier Li Prestres à Aelison. A tant vait seoir au giron Herceloz lèz le Chapelain, 320Qui li vendi paille por grain
Et changa por le forment l’orge. Et dit Herceloz : « Par seint Jorge, Ge ai couchiée la pucele Soz la cortine qui ventele, 325Molt dolente et molt esplorée. Durement l’ai reconfortée, Et li ai prié bonement Qu’ele face vostre talent. Et vos li prometez assez 330Robes et joax à plentez, Et g’ai fait molt vostre pont. — Hercelot », li Prestres respont, « Ge li donrai à son voloir De quanque ge porrai avoir, 335— Vos dites bien, » dit Hercelot ; « Dit li ai qu’el ne die mot Quant vos seroiz o lui couchiez ; Gardez ennuieus n’i soiez. Mais soiez saiges et cortois, 340Que amie avez vos à chois, Qui se gist de soz la cortine ; S’est plus blanche que flor d’espine La pucele, qui tant est chiere. — Tien, Hercelot, ceste aumosniere, » 345Fait li Prestres ; « ci a dedenz Vingt sols ou plus, par seint Loranz ; S’achate .I. bon bliçon d’aigneax. Et g’irai faire mes aviax A celui qu’ai tant desirrée. » 350A tant a la chambre boutée
Sanz luminaire et sanz chandele : A tant a sentue la toile De la grant cortine estendue, Là où cele gist estendue 355Qui molt hardiement l’atent. Et li Prestres plus n’i atent, Les dras leva et dist : « Marie, Dites, en estes-vos m’amie, Bele suer, sanz nul contredit ? » 360A tant n’i fait plus de respit, Ainz l’enbraça molt vistement ; Cele soupire durement, Et fait par senblant grant martire, Qui bien en sot le maiestire ; 365En sus de lui est traite et jointe. Et li Prestres vers lui s’acointe. ﻿Une foiz la fout, en mains d’eure Que l’en éust chanté une Eure En cel termine que ge di. 370« Bele suer, » fait li Prestres, « di De ceste chose que te sanble ? Mon cuer et mon avoir ensanble Vos promet tot et mon voloir ; Certes, se de moi avez oir, 375Sachiez que bien sera norriz. » Et Alison a fait .I. ris Molt coiement entre ses denz. Li Prestres en ses bras dedenz Quida bien tenir Mariom ; 380Certes non fîst, mais Alison ;
Molt li fu tost li vers changiez. Li Prestres fu joianz et liez ; De ci au jor que la nuiz fine, .IX. fois i fouti la meschine ; 385Ne vos en quier mentir de mot. ﻿Or escoutez de Herselot, Qui en la chambre fist son lit. Là où cil menoit son délit Li Chapelains li fist couchier ; 390Hercelot n’i volt atardier Qui molt savoit mal et voidie. Ele s’estoit nue drécie ; Si avoit alumé le fu En une couche, qui grant fu, 395D’estrain de pesaz amassé. A Herceloz le feu bouté. Puis escrie : « Haro ! le feu. » Cil de la vile, qui granz fu, I acorent tuit abrievé ; 400L’uis ont despecié et coupé Où laienz grant clarté avoit, Là où li Prestres dosnoioit. ﻿Li maistre Bouchiers de la Vile Entra laienz, n’i fist devise. 405Le Prestre a connu et visé ; A soi l’a maintenant tiré Dedenz la chambre à une part : « Jà Dame Diex en vos n’ai part. Ne en vos, n’en vostre meschine. » 410Li Bochiers sot bien le covine,
Quar bien fu qui conté li a, Et li Chapelain esgarda Cele qu’il tint par la main nue ; Ce fu Aélison sa drue ; 415Il quida tenir Marion. Li maistres Bouchiers d’un baston Le feri parmi les costéz, Et tuit li autre environ léz Le fièrent de poinz et de piéz ; 420Molt fu batuz et laidengiéz, Et enprès la chape li oste, « Nomini Dame si mal oste, » Fait li Prestres, « por Dieu la vie ! » Atant saut devers la chaucie 425Li Chapelains par un guichet ; Devers le cul sanble bouquet, Por ce qu’il n’avoit riens vestu. Cil de la Vile l’ont véu Que il estoit nuz com .I. dains ; 430Certes n’éust pas en dédai[n]g .I. poi de robe sor ses os. Les cox li pèrent par le dos, Par les costez et par les flans. Des bastons qui furent pesans ; 435Molt fu laidengiéz et batuz. Il est en maison enbatuz, Tranblant com une fueille d’arbre. Savoir poez [par] ceste Fable, Que fist Guillaume li Normanz, 440Qui dist que cil n’est pas sachanz
Qui de sa maison ist par nuit Pour faire chose qui ennuil, Ne por tolir ne por enbler. L’en devroit preudom hennorer Là où il est en totes corz. Se li Prestres fu enmorox, N’i fu iaidengiez ne batuz, Et cil ot ses deniers perduz. Il en fouti Aélison, Qu’il péust, por un esperon, Le jor avoir à son bordel. Il n’i [a] plus de cest Fablel.
* ↑ XXXI. — Du Prestre et d’Alison, p. 8. Publié par Méon, IV, 427-441, et donné en extrait très-court par Legrand d’Aussy, IV, 301.
* ↑ Vers 11 — Ce vers faux peut être corrigé ainsi : A sa fenestre avoec oignons.
* ↑ 15 — * pucele ; ms., puce.
* ↑ 26 — * maniere ; ms., manere.
* ↑ 64 — chapelains, lisez chapeleins.
* ↑ 73 — * ensaignie ; ms., ensaignée.
* ↑ 84 — * Cui ; ms., Qui.
* ↑ 128 — * mainte ; ms., maite.
* ↑ 133 — On peut corriger ainsi ce vers : Comme li prestres…
* ↑ 150 — Le nom de la « Tamise », comme plus haut ceux de « Gisors, Calais, etc. », servirait à prouver la nationalité de notre auteur, s’il n’avait pris soin de nous l’indiquer lui-même au vers 439.
* ↑ 157 — « ce » devrait être supprimé pour la régularité du vers.
* ↑ 161 — trainant, lisez traïnant.
* ↑ 166 — * s’agenoille ; ms., s’ageloigne.
* ↑ 167 — * lie ; ms., liée.
* ↑ 176 — « Mielanz ». Il y a dans le Gers une petite ville du nom de Miélan ; il est plus probable qu’il s’agît tout simplement de Meulan-sur-Seine.
* ↑ 177 — * vendi ; ms., viendi.
* ↑ 191 — * estoient ; ms., estoit.
* ↑ 202 — Mainaus, lisez Mainnaus.
* ↑ 259 — * grans plentés ; ms., grant plenté.
* ↑ 273 — aimai, lisez amai.
* ↑ 274 — sur, lisez sor.
* ↑ 303 — * Ainsi ; ms., Ainsinc.
* ↑ 332 — Herceloz, lisez Hercelot.
* ↑ 344 — Il faudrait lire : ceste aumosniere.
* ↑ 345 — a ci, lisez ci a.
* ↑ 20, 14, majestire, lisez maiestire.
* ↑ 367 — fois, lisez foiz.
* ↑ 368 — * une ; ms., un.
* ↑ 372 — * cuer ; ms., cue.
* ↑ 376 — * Et Alison ; ms., Aalison.
* ↑ 382 — * prestres ; ms., prestre.
* ↑ 392 — * drecie ; ms., deciée.
* ↑ 400 — * L’uis ; ms., L’us.
* ↑ 437 — Tremblant, lisez Tranblant. Boccace (Journ. VIII, nouv. 4.) a une pièce qui a des points de ressemblance avec ce fabliau.